kardosdrur/scandi-wiki huggingface dataset:
Vejlsø

Vejlsø er en af "Silkeborgsøerne" og ligger i en af Gudenåens mange sidedale omkring Silkeborg og er som sådan en del af Gudenåsystemet. Vejlsø har et areal på 12 hektar og er på det dybeste sted – ca. midt i søen 3,5 m. dyb.

Omkring Vejlsø 
Vejlsø ligger lige syd for eller i udkanten af Silkeborg. Den er omkranset af Kobskov, Myrehoved, og mod sydvest af Horsensvej. Det betyder, at den har et stort opland hovedsagligt bestående af skov fælles med Almind Sø og Vejlbo Mose.

Ved søens nordøstlige bred ligger Vådbundsarboretet og det store bygningskompleks med park, som under navnet Silkeborg Sanatorium blev opført i 1903 af Nationalforeningen til Tuberkulosens Bekæmpelse.

1. februar 1959 blevet hele området overtaget af Statens Åndssvageforsorg, som her indrettede anstalten Vejlsøhus. I forbindelse med at beboerne blev flyttet ud i mindre enheder overtog Silkeborg Kommune bygningerne 1. november 1987. Vejlsøhus blev formelt nedlagt med udflytningen af de sidste beboere i efteråret 1990. Derefter begyndte Ferskvandscentret under DTU Aqua at flytte sine aktiviteter her til. AQUA Ferskvands Akvarium blev bygget i årene 1992-93 af Ferskvandscentret og åbnede i juni 1993. I tilknytning til centret findes desuden institutioner som Danmarks Miljøundersøgelser og Danmarks Fiskeriundersøgelsers Afd. for Ferskvandsfiskeri.

Den nærliggende vej Vejlsøvej har navn efter søen.

Søens tilløb og afløb 
Vandtilførslen sker fra den rene Almind Sø i den vestlige ende via Fårbæk, som løber under Horsensvej gennem den anlagte odderpassage. Almindsø ligger højere i landskabet end Vejlsø. Der er også gravet en afvandingskanal fra den sure og brunvandede Vejlbo Mose mod nordvest, som afvander Lyngsø. Endelig er der gravet en lille vandafstrømning fra AQUAs søer.

I østenden er Vejlsø forbundet med Brassø via en uddybet kanal ved Skovriderbroen. Denne brede åbning mod øst udgør et problem for søen, fordi næringsrigt, algegrønt vand ved østenvind presses ind i Vejlsø og påvirker dens miljø.

Denne kanal, som går mellem Myrehoved og Arboretet, har oprindelig ikke være så bred. Den blev gjort bredere på det tidspunkt, da man stadig sejlede tømmer ud af skoven på pramme.

Kloakrør løb ud i søen 
Før 1903, da Sanatoriet åbnede, lå Vejlsø langt fra al bebyggelse. Da byen derefter begyndte at rykke nærmere, opstod de første problemer i søen. I den nordvestlige ende blev der etableret et stort kloakrør, som førte spildevand og andet godt ud i søen - lige ved skovdistriktets kontorbygning. Det gav en meget ringe vandkvalitet, og i vestenden af søen genfindes stadig et næringsrigt mudderlag fra den tid. Kloakrøret er dog siden erstattedes af en pumpestation, som pumper spildevandet til Søholt Renseanlæg.

Navnet "Vejlsø" 
Navnet ”Veilsøe” optræder første gang på Videnskabernes Selskabs kort fra 1781 og i Markbogen fra 1791 ses ”Veiel Sø”. Forleddet er substantivet ”vejle” i betydningen vadested eller lavt vand, og sigter sikkert til at der her i området har været passagemulighed.

Kilder og henvisninger 

 Vejlsø  Lis Thavlov på Wikisilkeborg
 Kort

Silkeborgsøerne
Søer i Silkeborg Kommune
Støpe

En støpe er en passage for biler eller toge gennem et dige, som kan lukkes med porte, planker eller nedsænkede sveller under stormflod. På den måde udgør diger ikke længere en trafikhindring uden dog at beskære digernes beskyttende funktion for baglandet eller kogerne bag digerne. Støper findes ofte i anden digelinje. I Danmark findes støper blandt andet på øerne Mandø og Fanø, i Sydslesvig blandt andet i Tønning og Dagebøl. 

En lignende fremgangsmåde bliver anvendt ved silerne (≈digesluser).

Eksterne henvisninger / kilder 

 Danmarks nationalparker: Nationalpark Vadehavet
 Anne-Mette Hjalager: Evaluering af Plan for Nationalpark Vadehavet 2013-18, 2017 

Vadehavet
Trafik
Kystsikring
5. etape af Vuelta a España 2018

5. etape af Vuelta a España 2018 gik fra Granada til Roquetas de Mar 29. august 2018. 

Simon Clarke vandt etapen og Rudy Molard overtog den røde førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

05
6. etape af Vuelta a España 2018

6. etape af Vuelta a España 2018 gik fra Huércal Overa til San Javier 30. august 2018. 

Nacer Bouhanni vandt etapen, mens Rudy Molard forsvarede den røde førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

06
7. etape af Vuelta a España 2018

7. etape af Vuelta a España 2018 gik fra Puerto Lumbreras til Pozo Alcón 31. august 2018. 

Tony Gallopin vandt etapen, mens Rudy Molard forsvarede den røde førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

07
Spanskrør (afstraffelsesmiddel)

Et spanskrør, også kaldet rotting, er en kæp, der blev brugt til korporlig afstraffelse i skolevæsenet. Den var typisk omkring 1 m langt og fremstillet af bambus, en stængel af spanskrørspalmen, knap 0,5 cm i diameter og let bøjelig, og brugt til at slå elever, der havde forbrudt sig mod skolens reglement.

Lærerinstruksen fra 1814 tillod lærere at straffe børn under 10 år "med et lidet Riis; de større med en tynd Tamp uden Knuder".

I Københavns Kommune var det i 1844 tilladt at straffe "med en tynd Tamp uden Knuder eller med en Rotting, men ikke med Riis, og kun med Slag på Ryggen". I 1860 var brug af "et tyndt Spanskrør" tilladt. Fra 1938 dog kun mod bagdel og uden på tøjet med højst tre slag.

Strafferedskaber
Folkeskolen
Rør
Sona Station

Sona Station (Sona stoppested) var en jernbanestation på Meråkerbanen, der lå i landsbyen Sona i Stjørdal kommune i Norge.

Stationen åbnede oprindeligt som læsseplads 31. december 1897 men blev opgraderet til holdeplads 1. maj 1908. Den blev nedgraderet til trinbræt 1. februar 1971. Betjeningen med persontog ophørte 23. maj 1993, og 13. juni 1993 blev stationen nedlagt.

Stationsbygningen blev revet ned i 1980.

Litteratur

Eksterne henvisninger 

Stationer på Meråkerbanen
Nedlagte jernbanestationer i Norge
Jernbanestationer i Trøndelag
Etableret i 1897
Ophørt i 1993
Pakhuset (Tønning)

Pakhuset er en historisk bygning beliggende ved det indre havn i Tønning i det sydlige Nordfrisland. Pakhuset blev bygget i 1783 som led i opførelsen af Ejderkanalen som forbindelse mellem Vesterhavet og Østersøen. Bygningen blev opført ved den smalle vinkelhavn, der allerede var anlagt som en afgrening af Ejderen under hertug Johan Adolf i 1613. Pakhuset genspejler byens store velfartsperiode fra 1784 til 1895. Betydningen bliver ikke mindre med anlægelsen af den Sydslesvigske Jernbane i 1854. Først med opførelsen af Kielerkanalen i 1895 mistede ejderbyen sin betydning som handelsby og Pakhuset kom ud af brug. Bygningen er 77 meter lang, 14 m bred, har tre etager og et opbevaringsareal på ca. 4.000 m². Den kunne rumme 15.000 ton korn. Pakhuset rummer i dag forskellige udstillinger. Hvert år i december blev bygningen omdannet til en stor julekalender. Bygningen blev fredet i 1965.

Overfor Pakhuset ligger Skipperhuset.

Litteratur 
 Jan Carstens og Harald Fliegel: Wasser und Wind: die Halbinsel Eiderstedt, 2004, , side 77/78
 Christiane Witte: Das Tönninger Packhaus – 225 Jahre alt, Tönning 2008

Eksterne henvisninger 
 Ejdersted turistforening: Pakhus Tønning

Noter 

Tønning
Bygninger, konstruktioner og anlæg i Tyskland
8. etape af Vuelta a España 2018

8. etape af Vuelta a España 2018 gik fra Linares til Almadén 1. september 2018. 

Alejandro Valverde vandt etapen, mens Rudy Molard forsvarede den røde førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

08
Brassø

Brassø er en del af Gudenå-systemet og er den sidste i rækken af Himmelbjergsøer i Gudenåens løb mod Silkeborg. Den indgår også i det større søsystem – kaldet Silkeborgsøerne.

Omkring Brassø 

Brassø ligger sydøst for Silkeborg og strækker sig fra Sejs Snævring (Borgerå) til Remstrup Å, som Gudenåen hedder det sidste stykke før Silkeborg. Kun ved udløbet fra snævringen og omkring Hattenæs findes bebyggelse ved søbredden. Ellers er søen omkranset af skov – mod syd af Sønderskov , mod nordvest af Vesterskov og Kobskov og mod nordøst af Nordskoven.

Brassø er opdelt i to bassiner, der ligger på hver side af landtangen rundt om Avnsø. I det sydligste findes mod nord Valdemars Vig og herefter følger på land De små fisk – et kommunalt naturområde med teltplads og et lille søbad.

Først i det nordlige bassin ligger Hattenæs, som især i ældre tid var kendt som et meget populært udflugtsmål med de to restaurationer - Gammel Hattenæs (1888-1978) og Ny Hattenæs (1900-). Af samme grund har Hjejleselskabet en lang anløbsbro her.
Derefter følger Kongsholm og Kongsholm Øen, som danner indløbet – kaldet Kongsdyb - til Remstrup Å.

På den modsatte bred udgør Myrehoved afgrænsningen mellem Brassø og Vejlsø, som er en afsnøring af Brassø. Syd her for ligger Skallervig og yderligere mod syd - på den anden side af Assing Hoved – ligger Balservig.
Efter landtangen med navnet Balserhoved følger indsejlingen til Klüwers Kanal, der forbinder Brassø med Avnsø.

Brassøvej i Sejs har navn efter søen.

Søens tilløb 

Den største vandmængde tilføres Brassø ved, at Gudenåen strømmer igennem. Søen tilføres dog også vand fra Almind Sø og Vejlsø via Vejlsø kanalen. Ligeledes har Brassø forbindelse til Avnsø gennem Klüwers Kanal.

Forholdene i såvel Vejlsø som Avnsø påvirkes i stort omfang af tilstanden i Brassø, da vandet herfra ofte strømmer ind i de to mindre søer.

De største dybder findes forholdsvist tæt på land ved den sydlige bred.

Navnet "Brassø" 

Navnet ”Bradsøe" optræder første gang i Markbogen fra 1683, og som ”Brasøe” på Videnskabernes Selskabs kort fra 1781. Forleddet er sandsynligvis fiskenavnet ”brasen”, måske som en gammel henvisning til, at der var mange af denne type fisk i søen.

Kilder og henvisninger 

 Brassø  Lis Thavlov på Wikisilkeborg
 Kort på miljoegis.mim.dk

Silkeborgsøerne
Søer i Silkeborg Kommune
Gulstribet salamander

Gulstribet salamander (Chioglossa lusitanica) er en padde i familien egentlige salamandre som lever i Nordportugal og Nordvestspanien.

Udseende 
Gulstribet salamander har en 12-14 cm lang, slank krop med en hale som er dobbelt så lang som kroppen. Med sine hurtige bevægelser kan den forveksles med et firben. Den er mørkebrun med 2 gyldne striber på ryggen som samler sig til en enkelt stribe på halen. Gulstribet salamander har store øjne og en lang klæbrig tunge som den kan fange byttedyr med. Den kan afkaste halen som et firben hvis den bliver angrebet. En afkastet hale vil vokse ud igen, men ikke til den oprindelige længde.

Udbredelse og levested 
Gulstribet salamander findes kun bjergrige områder i det nordvestlige Spanien (Galicien og Asturien) og det nordlige og centrale Portugal med over 1.000 mm nedbør årligt i højder fra 100-1000 moh. Den er udsat i Serra De Sintra-bjerkæden i Portugal. Udbredelsesområdet er fragmenteret og sandsynligvis mindre end 2.000 km² i alt. Antallet af steder i Portugal og Spanien hvor der findes gulstribet salamander, er nedadgående, så arten er optaget på IUCN's rødliste som truet. Truslerne mod arten er forurening af vandløb, kanalisering og vandindvinding, tab af levesteder ved opdyrkning (fyrre- og eukalyptus-plantager), samt i Portugal også naturbrande.

Gulstribet salamander findes ved klare, iltrige vandløb omgivet af tæt vegetation.

Levevis og forplanting 
Gulstribet salamander lægger 12-20 æg i lavt vand hvor de ofte fastgøres til bunden sommer og efterår. Larverne bliver i vandet gennem vinteren.

Referencer 

Egentlige salamandre
Norddjurs Vestre Pastorat

Norddjurs Vestre Pastorat er et pastorat i Norddjurs Provsti, Århus Stift.

Pastoratet blev dannet 1. august 2018.

Pastoratet består af de 13 sogne:

Sogne
Auning Sogn
Estruplund Sogn
Fausing Sogn
Gjesing Sogn
Holbæk Sogn
Nørager Sogn
Udby Sogn
Vejlby Sogn
Vester Alling Sogn
Vivild Sogn
Voer Sogn
Ørsted Sogn
Øster Alling Sogn

Kirker
I pastoratet er der 13 kirker
Auning Kirke
Estruplund Kirke
Fausing Kirke
Gjesing Kirke
Holbæk Kirke
Nørager Kirke
Udby Kirke
Vejlby Kirke
Vester Alling Kirke
Vivild Kirke
Voer Kirke
Ørsted Kirke
Øster Alling Kirke

Pastorater i Århus Stift
Etableret i 2018
Antz

Antz er en amerikansk computeranimeret eventyr- og komediefilm fra DreamWorks Pictures og udgivet af United International Pictures i USA den 20. November 1998.

Handling 

Z-4195 eller "Z" er en neurotisk og pessimistisk arbejdermyre, der hader ensformigheden og længes efter realisere sin drøm om at opleve et anderledes liv. Da han en dag møder prinsessen Bala, er hans skæbne beseglet - og myretuen bliver adrig den samme igen.

Medvirkende

Referencer

Ekstern henvisning 

 

Animationsfilm fra USA
Amerikanske film fra 1998
Komediefilm fra USA
Computeranimationsfilm
Sega (flertydig)

Sega er en japansk producent af videospil.

Sega har også flere andre betydninger:
 Sega (musik) – en dansemusikstil
 Sega (Italien) – en by i Provincia di Verona, Italien
Hinrich Braren

Hinrich Braren (født 1. september 1751 i Oldsum på Før, død 4. august 1826 i Tønning) var en dansk-nordfrisisk kaptajn. Han oprettede den første navigationsskole i Sønderjylland / Slesvig.

Braren blev født 1751 som søn af en kendt hvalfangstkommandør på friserøen Før. Allerede som tolvårig tog han med sin far på Grønlandsfart. I 1780 skiftede han til handelssøfart. Fra 1786 virkede han for den Kongelige Grønlandske Handel og gik bl.a. på sælfangst. Inspireret af rejsen til Grønland bosatte Braren sig 1792 som privat navigeringslærer på Før. To år senere blev han havnefoged i øens hovedby Vyk. 1796 fik han koncessionen for oprettelsen af den første statslige navigationsskole. Tre år senere flyttede han til Tønning, hvor navigationsskolen fik til huse i byens Skipperhus.

Litteratur 
 Lorenz Braren: Geschlechterreihen St. Laurentii-Föhr, Husum 1980, , S. 328–330
 Uwe Zacchi: Menschen von Föhr. Lebenswege aus drei Jahrhunderten, Heide 1986, , sider 25–29

Personer fra Nordfrisland
Spin (tidsskrift)

Spin er et amerikansk musikmagasin grundlagt i 1985 af forlæggeren Bob Guccione, Jr. Magasinets printudgave ophørte i 2012, og magasinet udgives i dag alene som et online-magasin. Magasinet er ejet af Valence Media gennem dennes Media Group-division Billboard-Hollywood Reporter.

Magasinet var oprindeligt kendt for sin brede dækning af musik, særlig indenfor genrene college rock, grunge, indie rock og hip-hop. Magasinet favnede bredt særlige indenfor den mere alternative rock og hip-hop med øje for nyere tendenser også i undergrundsmusikken, og ønskede at være et alternativ til det mere etablerede Rolling Stone.

På trods af at magasinet havde været succesfuldt, blev det i slutningen af 1987 kortvarigt lukket af Bob Guccione Jr.'s far, Bob Guccione Sr. Guccione Jr. formåede dog at holde sammen på medarbejderne og skaffe nye investorer og bladet udkom igen med et kombineret november-december udgave i 1987. I 1997 solgte Guccione Spin til Miller Publishing, der senere i 2006 solgte magasinet videre til McEvoy Group LLC, der i juli 2012 igen solgte magasinet til Buzzmedia (senere SpinMedia). SpinMedia fokuserede på magasinets online-tilstedeværelse, og den sidste print-udgave af Spin var september/oktober udgaven i 2012.

I december 2016 blev SpinMedia solgt til Hollywood Reporter-Billboard Media Group.

Udgivelse af "Årets"-lister 
I 1990 begyndte Spin at udgive lister over "årets" singler/album/kunstnere.

Årets single

Årets album 

Note: Årets album 2000 blev givet til "Din harddisk" som følge af fildelings betydning for hvorledes musik bliver distribueret og  anvendt. Albummet Kid A blev listet som nummer 2.

Referencer

Noter

Bibliografi

Eksterne henvisninger 

Spin, for full view on Google Books

Tidsskrifter om musik
Tidsskrifter fra USA
Etableret i 1985
Websteder
Barsnesfjorden

Barsnesfjorden er den inderste del af fjordarmen Sogndalsfjorden på nordsiden af Sognefjorden. Den ligger i Sogndal kommune i Vestland fylke  i Norge, og har sit navn efter den lille bebyggelse Barsnes som ligger på østsiden af fjorden. Fjorden er 5 kilometer lang.

Kilder og henvisninger 

 Turar kring Barsnesfjorden via web.archive.org
 

Fjorde i Vestland
Sogndal
Herland Station

Herland Station (Herland stoppested) var en jernbanestation på Bergensbanen, der lå ved gården Herland i Arna i den nuværende Bergen kommune i Norge.

Stationen åbnede som holdeplads 10. juli 1916. Den blev nedgraderet til trinbræt 1. oktober 1958 og nedlagt 11. december 1966. Stationen lå mellem de nu ligeledes nedlagte Romslo Station og Takvam Station. De nærmeste stationer der stadig er i drift er Trengereid Station og Arna Station.

Stationsbygningen er revet ned.

Litteratur

Eksterne henvisninger

Noter 

Stationer på Bergensbanen
Nedlagte jernbanestationer i Norge
Jernbanestationer i Hordaland
Etableret i 1916
Ophørt i 1966
Romslo Station

Romslo Station (Romslo holdeplass) var en jernbanestation på Bergensbanen, der lå i Arna i Bergen kommune i Norge.

Stationen blev oprettet som trinbræt 20. december 1935. Betjeningen med persontog blev indstillet 2. juni 1991, og 1. januar 2005 blev stationen nedlagt. Stationen lå mellem de nu ligeledes nedlagte Risneset Station og Herland Station. De nærmeste stationer der stadig er i drift er Trengereid Station og Arna Station.

Litteratur

Eksterne henvisninger

Noter 

Stationer på Bergensbanen
Nedlagte jernbanestationer i Norge
Jernbanestationer i Hordaland
Etableret i 1935
Ophørt i 2005
Tunes Station

Tunes Station (Tunes holdeplass) var en jernbanestation på Vossebanen, der lå i boligområdet Garnes i Bergen kommune i Norge.

Stationen åbnede som trinbræt 2. december 1935. 1. august 1964 omlagdes strækningen mellem Tunestveit og Bergen, hvor stationen lå, hvorved persontrafikken forsvandt. Der var dog stadig godstrafik på den gamle strækning mellem Tunestveit og Seimsmark, senere Midttun, indtil marts 2001.

Stationen ligger mellem den nedlagte Takvam Station, der ligger fra hvor den omlagte Bergensbanen er ført i tunnel mod Arna Station, og Garnes Station, der nu er endestation for veterantogene på Gamle Vossebanen.

Litteratur

Eksterne henvisninger

Noter 

Stationer på Vossebanen
Nedlagte jernbanestationer i Norge
Jernbanestationer i Hordaland
Etableret i 1935
Ophørt i 1964
Læringscentrenes Forfatterpris

Læringscentrenes Forfatterpris er en dansk litteraturpris, der før 2015 hed Kommunernes Skolebiblioteksforenings Forfatterpris. Samme år skiftede foreningen navn til Kommunernes Forening for Pædagogiske Læringscentre.

Prisvindere 

 2021: Inge Duelund Nielsen og Gitte Gade: Claras bog
 2020: Jesper Wung-Sung: Guldfisken Glimmer
 2019: Marianne Iben Hansen: Lille Frøken Pingelpot
 2018: Anne Sofie Hammer: Vi ses, Pellerøv
 2017: Tina Sakura Bestle og Anna Jacobina Jacobsen: Hund  
 2016: Jan Kjær: Nomerne (bogserie)
 2015: Manu Sareen: Iqbal Farooq (bogserie) og Mohammed (bogserie)

Referencer

Eksterne henvisninger 
 Prisen gennem tiden

Litteraturpriser fra Danmark
The Grenadines

The Grenadines er et dansk folk-pop/rockband bestående af Kasper Ejlerskov Leonhardt, Morten Fillipsen og Dennis Debannic.

Historie

Opstart 
Bandet blev dannet i 2014 af Kasper Ejlerskov, Laurits Emanuel Pedersen, Morten Fillipsen og Rumle Sieling Langdal. Medlemmerne havde alle medvirket i andre konstellationer inden de fandt sammen og skabte The Grenadines. Morten Fillipsen startede sin musikalske karriere allerede som 15-årig, hvor han deltog i MGP 2002 med sangen "Du' ikk' som de andre pi'r", og da The Grenadines blev dannet i 2014, arbejdede han på et album under navnet In Memoirs.  Laurits Emanuel Pedersen var også solist og ved at færdiggøre sit debutalbum Midlertidig Mening. Kasper Ejlerskov Leonhardt var medlem af duoen Wangel, men da han hørte et radioprogram om tilblivelsen af The Beatles' album Abbey Road lod han sig inspirere. Albummet var skrevet og indspillet på en uge, og Ejlerskov forestillede sig, at det måtte resultere i en autenticitet og umiddelbarhed, hvis man, for en periode, sørgede for ikke at tage stilling til musikken man laver.  

Ejlerskov inviterede derfor først Rumle Sieling Langdal, Morten Fillipsen og - da en trommeslager havde kærestesorger og sprang fra i sidste øjeblik - Laurits Emanuel til en intensiv sangskrivningsuge på en svensk ødegård. De fire musikere kendte ikke hinanden, og det eneste bindeled var Ejlerskov. I sommerhuset skulle de skrive sange og undersøge hvad der ville ske, når man sammensatte fire personer, der ikke kendte hinanden. Drengenes forskelligartede input komplementerede hinanden godt, og efter en tilsvarende tur på en gård på Falster, var der skrevet materiale nok til en plade. 

The Grenadines indspillede derefter deres debutalbum i et pladestudie i København, og efter 20 dage lå albummet færdigt, og udkom i 2015.

Udskiftning i bandet 
Under sangskrivningen til opfølgeren af debutalbummet valgte Sieling i 2016 at forlade bandet. Ejlerskov, Fillipsen og Pedersen forsatte, og færdiggjorde albummet Band On The Radio som trio. Men da The Grenadines skulle spille en koncert i Kongens Have i København, manglede de en bassist. Dennis Debannic trådte til og hjalp med at spille koncerten. Kort tid efter blev han en fast del af bandet, og få måneder efter blev Kasper Daugaard (tidl. medlem af Lukas Graham) også medlem af The Grenadines.

2. maj 2021 meddelte The Grenadines via Instagram, at Laurits Emanuel forlod bandet for at hellige sig arbejdet med duoen Fyr og Flamme, der tidligere samme år vandt Dansk Melodi Grand Prix. 

12. juli 2021 valgte Kasper Daugaard at forlade bandet.

Ny gruppering 
Ejlerskov, Fillipsen og Debannic fortsatte herefter på egen hånd, og 1. december 2021 udgav trion julesangen It Is Christmas Again. Sangen er skrevet af forsanger Morten Fillipsen som en hyldest til sin mor, der ifølge Fillipsen er indbegrebet af jul.

5. maj 2022 udgav bandet endnu en lejlighedssang. Sangen Frihedsvej havde ifølge trion selv både reference til Danmarks Befrielse i 1945 og til krigen i Ukraine, der fyldte medierne, da sangen udkom.

Diskografi

Referencer

Eksterne henvisninger 

Musikgrupper fra Danmark
Musikgrupper fra 2015
Hot R&B/Hip-Hop Songs

Hot R&B/Hip-Hop Songs, tidligere the Black Singles Chart, er en hitliste fra  USA der opdateres ugentligt. Den bliver udgivet af Billboard. 

Listen blev startet i 1942, og den bruges til rangere musik der primært har afro-amerikansk oprindelse. I begyndelsen indeholdt listen primært jazz, traditionel rhythm and blues (R&B) og blues, rock ' n ' roll, doo wop, soul og funk, men den er i dag domineret af moderne R&B og hip hop.Listen er baseret på en kombination af radio-spilletid, salgstal og streaming-aktivitet. Listen havde oprindelig 100 placeringer med den blev forkortet til 50 placeringer i oktober.

Referencer

Eksterne henvisninger 

 Top Hip-Hop and R&B Songs & Singles Charts – Den aktuelle liste
Blues
Funk
Hiphop
Jazz
Rhythm and blues
Frederikke af Mecklenburg-Strelitz

Frederikke af Mecklenburg-Streliz () (født 3. marts 1778, død 29. juni 1841) var en tysk prinsesse, der gennem sine ægteskaber blev henholdsvis prinsesse af Preussen, prinsesse af Solms-Braunfels og dronning af Hannover , det sidste som ægtefælle til kong Ernst August 1. af Hannover, (femte søn og ottende barn af kong Georg 3. af Storbritannien).

Eksterne links 

Huset Mecklenburg
Prinsesser
Fyrstinder
Dronninger af Hannover
Personer fra Hannover
Tyskere i 1700-tallet
Tyskere i 1800-tallet